17. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ,  ΑΠΑΣΧΟΛΗΣΕΩΣ ΚΑΙ ΚΟΙΝΩΝΙΚΩΝ  ΥΠΗΡΕΣΙΩΝ Αριθ. 767/Φ. 301 της 22/22 Ιουλ. 1974 (ΦΕΚ Β΄754) Περί συμπληρώσεως της υπ’ αριθ. 744/20.7.1974 αποφάσεως του Υπουργού Απασχολήσεως. 1.Έχοντες υπ’ όψει: α)Τας διατάξεις των άρθρ. 13 και 14 του Α.Ν. 398/1968 «περί πολιτικής Σχεδιάσεως Εκτάκτου Ανάγκης». β)Την υπ’ αριθ. 14711 από 20 Ιουλ. 1974 απόφασιν του Πρωθυπουργού, αποφασίζομεν: 2.Συμπληρούντες την υπ’ αριθ. 744/20.7.1974 απόφασιν του εξ ημών Υπουργού Απασχολήσεως, ορίζομεν ότι οι υπό των διατηρηθεισών εν ισχύϊ υπουργικών αποφάσεων, συλλογικών συμβάσεων εργασίας και αποφάσεων διαιτησίας καθοριζόμενοι μισθοί και ημερομίσθια, μετά των επ’ αυτών και υπό των αυτών διατάξεων προβλεπομένων πάσης φύσεως επιδομάτων και προσαυξήσεων, οφείλονται δια την απασχόλησιν των μισθωτών κατά το μέχρι της αναστολής της ισχύος των περί χρονικών ορίων εργασίας διατάξεων ισχύον και εφαρμοζόμενον νόμιμον ωράριον. Δια την πέραν του ωραρίου τούτου και μέχρι του ήδη θεσπισθέντος δυνάμει της υπ’ αριθ. 743/20.7.1974 αποφάσεως του εξ ημών Υπουργού απασχολήσεως ανωτάτου ορίου ημερησίας απασχολήσεως καταβάλλεται ανάλογον προς τον χρόνον εργασίας κλάσμα του μισθού ή του ημερομισθίου (μετά των επ’ αυτών πάσης φύσεως επιδομάτων και προσαυξήσεων), άνευ ετέρας προσαυξήσεως. 3.Η παρ. 2 της παρούσης εφαρμόζεται αναλόγως και επί των μισθών και ημερομισθίων (μετά των επ’ αυτών πάσης φύσεως επιδομάτων και προσαυξήσεων) καθορισθέντων συμβατικώς ή δια κανονισμών εργασίας, διατηρούμενων δυνάμει της παρούσης εν ισχύϊ. 15.Δ.ε.16-17 Διαιτησία Συλλογικών Διαφορών 91 4.Καθ’ ας περιπτώσεις υπό των διατηρουμένων εν ισχύϊ διατάξεων, δυνάμει της παρούσης και της υπ’ αριθ. 744/20.7.1974 αποφάσεως του εξ ημών Υπουργού Απασχολήσεως, προβλέπεται η χορήγησις τροφής ή άλλων παροχών εις είδος, αι παροχαί αύται λογίζονται χορηγούμεναι δια την απασχόλησιν μέχρι του ήδη ισχύοντος ανωτάτου ορίου ημερησίας απασχολήσεως. (5.Διατηρούνται εν ισχύϊ αι διατάξεις των υπ’ αριθ. 8900/46 «περί καθορισμού ηυξημένης αμοιβής εις τους εργαζομένους εν γένει κατά τας Κυριακάς και εορτάς» (ΦΕΚ 54/Β΄/ της 20.3.1946), 18310/46 «περί διευκρινήσεως των δικαιουμένων οικονομικών ενισχύσεων διαφόρων κατηγοριών εργαζομένων» (ΦΕΚ 193/Β΄/ της 17.6.1946) και 25825/51 «περί ερμηνείας των υπ’ αριθ. 8900/46 και 18310/ 46 αποφάσεων περί προσαυξήσεως αποδοχών εργαζομένων κατά Κυριακάς και νυκτερινάς ώρας» (ΦΕΚ 86/Β΄/ της 9.5.1961) υπουργικών αποφάσεων. Διατηρείται ωσαύτως εν ισχύϊ η υπ’ αριθ. 21091/46 «περί καθορισμού προσθέτου ημερησίας αποζημιώσεως δια τους εκτός έδρας απασχολουμένους μισθωτούς» (ΦΕΚ 142/Β΄/ της 4.9.1946) υπουργική απόφασις, μη εφαρμοζομένη πάντως επί των απασχολουμένων εις τας Ενόπλους Δυνάμεις μισθωτών.) Η παρ. 5 κατηργήθη δια της υπ’ αριθ. 39046/74 αποφάσεως κατωτ. αριθ. 18α). 6.Η παρούσα ως και η υπ’ αριθ. 744/20.7.74 απόφασις του εξ ημών Υπουργού Απασχολήσεως, υπό την επιφύλαξιν της ανωτέρω παρ. 5, έχουν εφαρμογήν και επί των απασχολουμένων συνεπεία της πολιτικής επιστρατεύσεως μισθωτών ανέργων και συνταξιούχων, των τελευταίων τούτων δικαιουμένων προσθέτως των συνεπεία της απασχολήσεώς των, ως μισθωτών, αποδοχών και της υπό του οικείου Οργανισμού Κοινωνικής Ασφαλίσεως κυρίας ή επικουρικής συντάξεως, αναστελλομένης διαρκούσης της πολιτικής των επιστρατεύσεως, της εφαρμογής επ’ αυτών των τυχόν υφισταμένων διατάξεων των οριζουσών απαγόρευσιν της απασχολήσεώς των ή εν αναλήψει τοιαύτης, αναστολήν της συνταξιοδοτήσεώς των.